
Scandalul amorsat de plîngerile penale multiple la DNA împotriva generalilor 
Coldea și Dumbravă și dezvăluirile despre cum erau folosite culoarele tactice ale 
justiţiei, fabricările de dosare șamd, a ridicat o întrebare legitimă. Anume dacă 
gruparea Coldea a făcut ce a făcut cu sau fără știința celui care le-a fost superior 
ierarhic timp de mai bine de opt ani: directorul SRI, George Maior. lar răspunsul e 
da! Și l-a dat chiar George Maior. 


În octombrie 2012, Maior, pe atunci încă director al serviciului, a dat un interviu 
ziaristului Emil Hurezeanu, la postul Realitatea TV, în cadrul emisiunii "Ediţie 
specială — SRI, între mit și adevăr”. 


lar în emisiune, Hurezeanu i-a adresat o întrebare cu bătaie lungă lui Maior: 


“La un moment dat, s-a spus că există o celulă de criză, de care 
dumneavoastră nu aţi avea cunoștință, probabil, aţi fost oarecum protejat de 
această informaţie, la nivelul primilor adjuncţi din servicii, SRI — di Coldea, 
SIE — dl Predoiu, care, aproape fără știința directorilor politici — care de multe 
ori sunt înconjurați ca viermii de mătase într-un cocon, protejaţi și ţinuţi la 
distanţă de afacerile “dirty jobs” (murdare n.n.) ale adevăratului serviciu - și 
că aceste servicii sau celule de criză ar fi lucrat în favoarea dlui președinte 
Băsescu, punindu-i la dispoziţie, chiar prin doamna general care conduce 

La care răspunsul directorului SRI nu a lăsat loc de echivoc: "Directorul știe absolut 
tot!” 


“Sunt lucruri absolut false. 


În primul rând, un director cunoaște la perfecţiune ce se 
întâmplă în sistemul de informaţii, 


în al doilea rând, am operat, în mod normal și firesc, în acea arhitectură 
constituţională care a existat. Deci ne-am făcut datoria transmițând 
informaţii beneficiarilor legali de atunci în stat: Guvern, președinte interimar. 
Nu au fost probleme, lucrurile au fost tratate corect, nici măcar nu a existat o 
tensiune -— ca să folosesc acest termen -— în cadrul Serviciului, oamenii au 
fost obișnuiți să lucreze profesionist, nu s-au uitat către exterior, s-au uitat la 
meseria lor. Lucrurile au fost foarte clare din acest punct de vedere. Că unii 
au încercat, prin inducerea acestor percepții, prin folosirea acestor 
neadevăruri în discursul media sau discursul public, să pună presiune pe 
Serviciu este cu totul altă chestiune. Am rezistat și vom rezista oricăror tipuri 
de presiune de acest gen. Niciodată nu se vor putea dovedi aceste lucruri, 
pentru că nu au existat” a mai spus Maior. 


Ceea ce spulberă legenda circulîndă, conform căreia directorul SRI poate fi 
“împachetat” de subalternii săi, în realitate el avînd date despre orice situație. Nu o 
spunem noi, a spus-o chiar directorul. 

Ceea ce înseamnă că, în scandalul Coldea-Dumbravă, chiar ar putea avea ceva de 
spus anchetatorilor, dacă va fi solicitat. 


